**Anexa 4**

**FIȘA MĂSURII: Sprijinirea activităţilor ne-agricole şi meşteşugurilor care prelucrează şi adaugă valoare resurselor locale din teritoriul GAL „Arcul Târgoviştei”** – **CODUL Măsurii – M6/6A**

Tipul măsurii: ☒ INVESTIȚII

☐ SERVICII

☐ SPRIJIN FORFETAR

1. **DESCRIEREA GENERALĂ A MĂSURII, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Scopul acestei măsuri este crearea de micro-întreprinderi și întreprinderi mici şi dezvoltarea celor existente din domeniul non-agricol, cu un impact direct asupra grupurilor defavorizate (femei, tineri, şomeri, minorităţi). În acelaşi timp se vor încuraja iniţiativele de activităţi deficitare în zona, iniţiativele de afaceri promovate de tineri şi femei, activităţile meşteşugăreşti şi activităţile „prietenoase cu mediul”.

Una din priorităţile de dezvoltare identificate la nivelul GAL „Arcul Târgoviştei” este reducerea gradului de dependenţa faţă de agricultură şi diversificarea economică a zonei. Aşa cum reiese din analizele diagnostic şi SWOT, agricultura de subzistenţă reprezintă o activitate importanta în teritoriul GAL, însă câştigurile din acest tip de activitate sunt mici datorită productivităţii scăzute.

Un alt punct slab este lipsa oportunităţilor de angajare din teritoriul GAL, fapt care conduce în mod direct la creşterea ratei şomajului, sărăcirea unei părţi semnificative a populaţiei rurale, creşterea numărului de persoane asistate social, creşterea infracţionalităţii, depopularea satelor şi migrarea spre alte zone.

Astfel, la nivelul teritoriului GAL apare ca o necesitate găsirea unor soluţii de creare a unor noi locuri de muncă în mediul rural în sectoarele neagricole. Analiza efectuată asupra agenţilor economici din teritoriu arată că aceştia au o capacitate redusă de a furniza locuri de muncă. Au fost identificate un numar de 483 firme, din care 90,30% (441 firme) se încadrează în categoria micro-întreprinderilor. Micro-întreprinderile și întreprinderi mici existente în spaţiul rural acoperă o gama limitată de activităţi productive şi servicii şi nu valorifică suficient resursele locale. Majoritatea s-au orientat către comerţ (169 firme, reprezentând 35% din totalul întreprinderilor analizate), datorită recuperării rapide a investiţiilor şi a unei experienţe minime necesare pentru organizarea unor astfel de activităţi şi către servicii precum transport si depozitare (77 firme, reprezentand 16% din totalul firmelor), industria prelucratoare (48 firme, reprezentand 10%), constructii (46 firme, reprezentand 10%). Întreprinderile existente în teritoriul GAL „Arcul Târgoviştei” nu acoperă toate serviciile necesare populaţiei din mediul rural şi nu valorifică pe deplin resursele locale.

Un aspect pozitiv important este acela că în zonă există o tradiţie valoroasă în domeniul meşteşugurilor şi artizanatului. Conservarea şi valorificarea acestor tradiţii reprezintă un potenţial însemnant în dezvoltarea zonei.

Astfel, măsura contribuie la ocuparea unei părţi din excedentul de forţă de muncă existent în teritoriul GAL, la diversificarea economiei rurale, la creşterea veniturilor populaţiei rurale şi a nivelului de trai, la scăderea sărăciei şi la combaterea excluderii sociale.

**Măsura contribuie la urmatorul obiectiv de dezvoltare rurală al Reg(UE) nr. 1305/2013:** obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**Măsura are ca obiective specifice/locale următoarele:**

* diversificarea economiei rurale;
* dezvoltarea economică a zonelor rurale şi eradicarea sărăciei;
* sprijinirea sectorului non-agricol din teritoriul GAL „Arcul Târgoviştei” prin ȋnfiinţarea şi dezvoltarea de noi activităţi economice;
* crearea de locuri de muncă;
* valorificarea superioară a meşteşugurilor locale si a altor meserii tradiţionale;
* reducerea nivelului de dependenţă faţă de agricultură.

**Măsura contribuie la următoarea prioritate prevazută în art. 5, Reg. (UE) nr. 1305/2013:** P6: Promovarea incluziunii sociale, a reducerii sărăciei și a dezvoltării economice în zonele rurale.

**Măsura corespunde obiectivelor art. 19 din Reg. (UE) 1305/2013** „Dezvoltarea exploataţiilor şi a întreprinderilor”.

**Măsura contribuie la domeniul de intervenţie DI 6A)** Facilitarea diversificării, a înființării și a dezvoltării de întreprinderi mici, precum și crearea de noi locuri de muncă.

**Măsura contribuie la obiectivele transversale ale Reg. (UE) nr. 1305/2013**, legate de inovare, de protecția mediului și de atenuarea schimbărilor climatice și de adaptarea la acestea, astfel:

**Inovare:** Măsura vizează încurajarea şi susţinerea întreprinzătorilor din domeniul non-agricol pentru înfiinţarea şi/sau dezvoltarea exclusivă a acelor activităţi sau servicii care sunt deficitare în comunele din teritoriul GAL. Proiectele selectate vor contribui la stimularea inovării în UAT prin activităţile economice nou înfiinţate în domenii deficitare, prin contribuţia adusă la dezvoltarea resurselor umane, prin crearea de locuri de muncă şi combaterea sărăciei. Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti.

**Protecția mediului:** Măsura promoveaza producția și utilizarea surselor regenerabile de energie, acţiuni care contribuie la reducerea efectelor schimbărilor climatice. Activitățile de agroturism sprijinite vor viza practicarea unui turism responsabil care să evite degradarea zonelor naturale sensibile și, mai mult decât atât, promovarea acestora, contribuind inclusiv la promovarea biodiversității și generarea de venituri pentru locuitorii mediului rural.

**Complementaritatea cu alte măsuri din SDL: -**

**Sinergia cu alte măsuri din SDL:** Măsura contribuie la prioritatea P6, prioritate la care contribuie si măsura M7/6B si M8/6B.

1. **Valoarea adăugată a măsurii**

Valoarea adăugată a măsurii rezultă din următoarele aspecte: stimularea activităţilor economice noi din sfera serviciilor pentru populaţie sau pentru alte activităţi economice non-agricole din teritoriul GAL, dezvoltarea resurselor umane și utilizarea de know-how, crearea de noi locuri de muncă.

1. **Trimiteri la alte acte legislative:** Reg. (UE) nr. 1303/2013; Reg. (UE) nr. 1305/2013; Reg. (UE) nr. 1407/2013; Recomandarea 2003/361/CE; OUG nr. 44/2008, OUG nr. nr. 142/2008.
2. **Beneficiari direcți/indirecți (grup țintă)**

Beneficiari direcţi:

* Fermieri sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în cadrul întreprinderii deja existente încadrabile în categoria microîntreprinderi și întreprinderi mici, cu excepția persoanelor fizice neautorizate.
* Micro-întreprinderi și întreprinderi mici existente, care își propun activități non-agricole, pe care nu le-au mai efectuat până la data aplicării pentru sprijin;
* Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups);

Beneficiari indirecti:

* Persoanele din categoria populaţiei active aflate în căutarea unui loc de muncă, consumatorii, populatia locala care vebeficiaza de servicii care nu exista in zona, autoritățile locale prin colectarea de taxe si impozite, furnizorii entităţilor juridice care implementează proiecte prin această măsură etc.

1. **Tip de sprijin**

Rambursarea costurilor eligibile suportate şi plătite efectiv de solicitant; Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, numai în cazul proiectelor de investiții.

1. **Tipuri de acțiuni eligibile și neeligibile**

Domeniile acoperite în cadrul măsurii sunt: activități non-agricole productive, activități meșteșugărești, de artizanat si alte activităţi traditionale non-agricole cu specific local, activități turistice, servicii pentru populatia rurala care sunt deficitare în comunele din teritoriul GAL „Arcul Târgoviştei”.

Acțiuni eligibile pentru fondurile FEADR și EURI:

* Construcţia, extinderea și/sau modernizarea și dotarea clădirilor;
* Achiziţionarea și costurile de instalare, inclusiv în leasing de utilaje, instalaţii și echipamente noi;
* Investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci.

Acțiuni neeligibile:

* Prestarea de servicii agricole, achizitionarea de utilaje si echipamente agricole;
* Productia de electricitate ca si activitate economica;
* Cheltuieli cu achizitionarea de bunuri si echipamente “second hand”;
* Cheltuieli cu achizitia mijloacelor de transport pentru uz personal si pentru transport persoane;

Notă: Tipurile de acțiuni eligibile și neeligibile au fost stabilite cu respectarea prevederilor din HG nr. 226/2015, Regulamentele (UE) nr. 1303/2013, nr. 1305/2013, nr. 807/2014, nr. 808/2014, prevederile din PNDR – cap. 8.1 şi fişa tehnică a sub-masurii 19.2 conform prevederilor din Ghidul Solicitantului, aprobat prin OMADR nr. 295/2016.

1. **Condiții de eligibilitate**

* Solicitantul trebuie să se încadreze în categoria beneficiarilor eligibili;
* Proiectul contribuie la înfiinţarea/modernizarea/extinderea de activităţi care sunt deficitare în comunele din teritoriul GAL;
* Investiția trebuie să se încadreze în categoria investitiilor non-agricole;
* Sediul social și/sau punctul de lucru trebuie să fie situate în teritoriul GAL;
* Solicitantul trebuie să își desfășoare activitatea aferentă investiției finanțate în teritoriul GAL;
* Solicitantul trebuie să demonstreze capacitatea de a asigura cofinanțarea investiției;
* Viabilitatea economică a investiției trebuie să fie demonstrată pe baza prezentării unei documentații tehnico-economice;
* Întreprinderea nu trebuie să fie în dificultate în conformitate cu liniile directoare privind ajutorul de stat pentru salvarea şi restructurarea întreprinderilor în dificultate;
* Investiția va fi precedată de o evaluare a impactului preconizat asupra mediului și dacă aceasta poate avea efecte negative asupra mediului, în conformitate cu legislația în vigoare. Evaluarea proiectelor se efectuează fără obligativitatea prezentării documentului care atestă evaluarea impactului preconizat asupra mediului şi/sau de evaluare adecvată, respectiv a acordului de mediu/avizului Natura 2000. Aceste documente se vor prezenta cu respectarea prevederilor HG nr. 226/2015, cu modificările și completările ulterioare; Solicitantul nu a creat condiţii artificiale necesare pentru a beneficia de plăţi (sprijin) şi a obţine astfel un avantaj care contravine obiectivelor măsurii.

1. **Criterii de selecție**

* Proiectele care prin activitatea propusa creează mai mult de un loc de muncă/40.000 Euro investiţi;
* Principiul diversificării activităţii agricole a fermierilor către activităţi non agricole;
* Aplicantul nu a mai primit fonduri comunitare pentru activităţi similare în ultimii 3 ani;
* Proiecte derulate de femei/tineri cu vârsta până în 40 de ani la data depunerii proiectelor;
* Proiecte care prevad acţiuni inovative;
* Proiectele care utilizează energia produsă din surse regenerabile sau alte componente de protejare a mediului;
* Proiectele care promoveaza activităţi meşteşugăreşti, de artizanat;
* Proiecte ce vizează activităţi recreaţionale;
* Start-up-uri (micro-întreprinderi nou înfiinţate);

1. **Sume (aplicabile) și rata sprijinului**

Suma alocată din FEADR: 521.277,84 Euro

Suma alocată din EURI: 99.528,63

Intensitatea sprijinului public nerambursabil este de 70%. Intensitatea sprijinului public nerambursabil poate fi de 90%, în următoarele cazuri:

* pentru solicitanții care desfășoară activități de producție, servicii medicale, sanitar-veterinare și agroturism;
* pentru fermierii care își diversifică activitatea de bază agricolă prin dezvoltarea unor activități nonagricole.

Suma maximă a unui proiect finanțat din fonduri FEADR sau EURI va fi stabilită prin corelare cu sumele rămase disponibile pe măsură, în conformitate cu documentele de accesare.

1. **Indicatori de monitorizare**

* Numarul de locuri de munca create: 5
* Numărul total de întreprinderi sprijinite: 4
* Nr de proiecte ce includ componente inovative: 2
* Număr de acţiuni ce includ componente de protejare a mediului: 2
* Cheltuiala publică totală pentru fondurile FEADR: 474.420,00 Euro
* Cheltuiala publică totală pentru fondurile EURI: 99.528,63 Euro